RESOLUCIÓN do 11 de xuño de 2025, da Dirección Xeral de Ordenación e Innovación Educativa, pola que se resolve a convocatoria de axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2024/25 (código de procedemento ED516B).
Consellería de Educación, Ciencia, Universidades e Formación Profesional — III. Outras disposicións — 19/06/2025

Mediante a Orde do 12 de febreiro de 2025 (DOG do 28 de febreiro), a Consellería de Educación, Ciencia, Universidades e Formación Profesional publicou unha convocatoria de axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2024/25 (código de procedemento ED516B).
Unha vez rematado o procedemento establecido na convocatoria, tendo en conta a proposta da Subdirección Xeral de Inclusión e Innovación Educativa, de conformidade co disposto no seu artigo 12, e no exercicio da atribución delegada polo conselleiro de Educación, Ciencia, Universidades e Formación Profesional en virtude do establecido na disposición adicional primeira da devandita orde,
Primeiro. Integrar no Plan de mellora de bibliotecas escolares, para o curso 2024/25, os 10 novos centros privados concertados seleccionados, que se relacionan no anexo I, coa concesión das axudas que se sinalan.
Segundo. Conceder aos centros privados concertados as axudas, nas contías que se especifican nos anexos II a VII, para as seguintes liñas de actuación:
Anexo II. Plan de mellora de bibliotecas escolares-concertados: continuación das axudas para a actualización das bibliotecas escolares iniciadas ao abeiro da convocatoria correspondente ao ano 2023.
Anexo III. Plan de mellora de bibliotecas escolares-concertados: continuación das axudas para a actualización das bibliotecas escolares iniciadas ao abeiro das convocatorias correspondentes aos anos 2016-2022.
Anexo IV. Modalidade Clubs de lectura-concertados.
Anexo V. Modalidade Radio na biblio-concertados.
Anexo VI. Modalidade Biblioteca inclusiva.
Anexo VII. Modalidade Lectura e familias.
Terceiro. Para o pagamento das axudas, os centros docentes beneficiarios terán que presentar, antes do 8 de setembro de 2025:
– A documentación xustificativa prevista no número 1 do artigo 18 da Orde de febreiro de 2025.
– Unha memoria das actividades realizadas por cada unha das liñas de axudas concedidas, asinada pola persoa representante legal do centro.
A non entrega da memoria e/ou da xustificación do gasto no prazo sinalado poderá ser causa de revogación das axudas concedidas e o centro deberá reintegrar a cantidade percibida, sen prexuízo das responsabilidades que se lle poidan exixir. Da mesma forma, o incumprimento total ou parcial dos programas ou das condicións que se tiveron en conta para a súa concesión poderá dar lugar á anulación ou modificación da contía do importe concedido.
Contra esta resolución, que pon fin á vía administrativa, poderase interpoñer recurso potestativo de reposición ante a persoa titular desta Dirección Xeral de Ordenación e Innovación Educativa, por delegación do conselleiro de Educación, Ciencia, Universidades e Formación Profesional (ordinal segundo, alínea g) da Orde do 5 de xuño de 2024 de delegación de competencias nos órganos superiores e de dirección e nos departamentos territoriais), no prazo dun mes, que se contará a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de xuño de 2025
1. Centros concertados de nova incorporación ao Plambe. Convocatoria 2024/25. Incorpóranse os 10 centros que se relacionan para a súa integración no Plan de mellora de bibliotecas escolares.
2. Centros integrados no Plambe na convocatoria de 2023/2024. Inclúense os 10 centros solicitantes de continuidade para o curso 2024/25.
3. Centros integrados no Plambe en convocatorias anteriores (2016-2022). Inclúense os 53 centros solicitantes de continuidade, en forma e prazo, para o curso 2024/25.
B. Clubs de lectura-concertados.
Asígnanse axudas aos 54 centros solicitantes, con destino ao funcionamento de clubs de lectura con alumnado de ensino primario e secundario obrigatorio (vinculados á biblioteca escolar e para realizar fóra das aulas/tempo das materias).
C. Radio na biblio-concertados.
Asígnanse axudas para Radio na biblio aos seguintes 5 centros, segundo o previsto na convocatoria.
D. Biblioteca inclusiva-concertados.
Asígnanse axudas para Biblioteca inclusiva aos 7 centros con dereito a participación, segundo o previsto na convocatoria.
E. Lectura e familias-concertados.
Asígnanse axudas para Lectura e familias aos seguintes 5 centros, segundo o previsto na convocatoria.